**ОТЧЕТЕН**

 **ДОКЛАД**

 **2019г.**

 **НА**

 **НАРОДНО ЧИТАЛИЩЕ**

 **„СВЕТЛИНА - 1929“**

 **С. ЧЕРЕПОВО ОБЩ. ХАРМАНЛИ**

#  Уважаеми дами и господа, членове и гости на читалище „ СВЕТЛИНА-1929 ” село Черепово

#  Измина още една година от нашата съвместна дейност, насочена в постоянна и отговорна работа на Настоятелството, читалищния колектив, на участниците в съставите за изпълнението на най- важната функция на читалището, да бъде културно–просветен и информационен център за населението на Черепово. Организационната структура на читалището през годината бе следната: ¬ Върховен орган – Общо събрание от всички читалищни членове ¬ Настоятелство на читалището в състав: Председател – Веса Христова и членове: Георги Богданов и Марийка Нейкова ¬ Проверителна комисия за контрол върху дейността в състав: Деяна Моллова , Кремена Къосева и Минка Кънева. През 2019 година Читалищното настоятелство проведе 9 заседания, на които са внесени и разгледани различни материали, от които по важните са: ¬ Да се положат максимални усилия за запазване развитието на художествените състави. ¬ Привличане на млади хора в живота на читалището. Да участва и присъства във всички местни празници и изяви. Кандидатстване, разработване и реализиране на проекти. В работата на Настоятелството приоритет имаше развитието на творчеството сред населението, разумното използване на финансовите средства и организиране на дейности по изпълнение на заложените в културния календар изяви и събития. Членовете на Настоятелството и Проверителната Комисия работиха с постоянство и отговорност през отчетния период. За съжаление идеята за читалищна библиотека не се осъществи , поради изискването да има регистрирани 3000 екземпляра, които не успяхме да съберем .Набавянето на нови заглавия ще продължи и занапред със собствени средства от читателски и членски внос, средства от бюджета на читалището и преди всичко ще разчитаме на дарения.

# Продължава да се работи по набавяне на информация за местни легенди, предания, песни и др. насочени към съхранение на местния фолклор. Съхраняването и предаването на традициите ще си остане основна цел в дейността ни, а с желанието и участието на самодейците това се случва. Поводи за празници има много и те започват още от първия ден на Новата година ,с всеобщо веселие . Но нека си сложим ръка на сърцето и си кажем, „Какво е празник без самодеец?“С голямо желание и хъс голяма част от самодейците, участват в почти всеки празник , облечени с красиви носии, с усмивки на лица, те ни зареждат само с положителни емоции. Но пред нас стоят и доста трудности, едно от тях е привличане на повече млади хора в живота на читалището. Повярвайте за нас това е един от проблемите в селото ни. В общество като днешното в което , завистта и незаинтересоваността се борят за надмощие над толерантността, добротата, съпричастността и т. н. е доста трудно, въпреки всичко няма да се примиряваме и предаваме. В читалището се пресъздават красотата и традициите на местния и национален фолклор, отеква звучността на българската народна песен, красивите мелодии на кръшните български хора. Благодарение на получената субсидия предоставена от Община Харманли имахме възможност за организиране на мероприятия, дейности, срещи, както и участие на наши творчески колективи в събори и фестивали из страната .

#  2. ПРИОРИТЕТНИТЕ НИ ЗАДАЧИ

#  2.1 Уреждане и поддържане на общодостъпна библиотека. Отварянето на библиотека, е приоритет на читалищното ръководство

# 2.2 Работа в самодейни групи,участия в концерти и фестивали с цел - Популяризиране на местни народни танци и песни

# 2.3 Прилагане на различни модели за подпомагане на местното развитие чрез културен туризъм, демонстрация на местни обичаи

# 2.4 Кандидатстване, разработване и реализиране на проекти;

#  Читалището ни е живата връзка на населението и подрастващите с културното наследство и популяризирането на българското. Ще участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения и да привлича нови членове и създаде интерес у хората .Чрез самодейните и художествено – творчески състав читалището спомага за запазването на това наследство. Стремим се да обогатим културния календар на читалището ни с много празници и участия, които организираме по местния, общински и национален културни календари . За нас е важно малкото финансов ресурс да бъде разпределен така, че да стига и обезпечава основните и допълнителни дейности в читалище. Това са основните видове дейности, заложени в уставът и програмите, по които читалището развива и планира своята дейност. Това не ни пречи да бъдем една отворена система, която да се допълни с нови идеи дейности.

# Групата за Автентичен фолклор - от 15 участника и Групата за Народни танци и хора на мегдана - от 10 участника, активно участваха във възстановки на народни обичаи , песни , хора и танци.

#  УЧАСТИЯ НА САМОДЕЙНИТЕ СЪСТАВИ

# Празниците започнаха с посрещането на Нова Година. Честване на празника „ Сурвакане”. Отпразнуване на именните дни през м. януари . Честване на празника“Бабин Ден“, „Св. Трифон Зарезан и Св. Валентин”,“Сирни Заговезни“. Посрещане на 8-ми март; Честване на Благовещение ; Първа Пролет. 10 март 2019г. отбелязахме 90 годишнината от създаването на нашето Читалище с фолклорна програма представена от самодейците и с участието на поканени състави от общината и други гости. Oтпразнуване на Лазаров ден, Цветница, Великденските празници, Гергъов ден . Организиране на юбилейния празник – 140 години от освещаването на църквата „Света Неделя“ и среща на потомци от с. Черепово. Участия в : 1. IX  Национален фолклорен фестивал „С песните на Кичка Савова“ с. Сладун 14.04.19г. – сребърен медал за танцов състав и бронзов медал за певческа група. 2. IX Фолклорен Фестивал „Тракийска шевица” гр.Харманли 20.04.19г.–грамота. 3. XX Фолклорен празник „От Цветница до Гергьовден“ с. Ген. Инзово 21.04.19Г.- ПЛАКЕТ. 4. 54-ти Национален събор на Народното творчество “Китна Тракия пее и танцува”гр.Хасково 18.05.19г.- грамота. 5. XXIX Национален фолклорен фестивал "Янко Петров”гр.Гълъбово 19.05.19г. - грамота. 6. Народен събор "Света Троица" общ. Тополовград 16.06.19г.- грамота и второ място – парична награда. 7. Национален „Петропавловски Събор”гр.Лясковец 22.06.19г.-грамота, ПЛАКЕТ за автентичен фолклор и парична награда. 8. Фолклорен събор "Свети пророк Илия" с.Поляново 27.07.19г.- грамота, златен медал за ГАФ ,сребърен медал за индивидуално изпълнение. 9. III Фолклорен Фестивал „Слънце грее–Гугутка пее”с. Гугутка 27.07.19г.- статуетка за цялостно творчество и златен медал за индивидуално изпълнение .  10. VIII Национален  Тракийски Фолклорен събор "По стъпките на Св. Богородица"с.Добрич 10.08.19г- грамота, златен медал в категория „ пеени хора ” и сребърен медал за индивидуално изпълнение . 11. Национален Тракийски Събор „Богородична стъпка” Старозагорски минерални бани – 25.08.19г. – грамота. 12. ..Фестивал "На Хармана” „гр. Харманли 07.09.19г.- грамота и първо място в конкурс за автентични носии. 13. XV Фолклорен събор "Златна есен" –гр. Симеоновград 04.10.19г. – второ място за ГАФ с парична награда и награда за индивидуално изпълнение. 14. II Фолклорен фестивал „С песните на Тодор Кожухаров“ 05.10.19г. – сребърен медал за ГАФ и бронзов медал за индивидуално изпълнение . 15. "На хорото и фолклорното пеене” с.Узунджово – 13.10.19г. – грамота , сребърен медал за ГАФ и сребърен медал за цялостно представяне. 16 .Х I Фолклорен фестивал „Песни край Марица“ с.Доситеево 19.10.19г. – златен медал за ГАФ . 17. Национален Конкурс „Родоизследовател - краевед” гр. Стара Загора 26.10.19г. – златен медал за автентични носии.

## Уважаеми читалищни членове, добрите резултати през 2019г., които са плод на всеотдайността на самодейците, както и отличната работа на художествените ръководителите и техните състави заслужават АДМИРАЦИИ. Затова искам лично да благодаря на художествените ръководители: Минка Миткова Кънева и Марийка Танчева Нейкова , на всички участници, които разкриват красотата на музикалното, певческо и танцово изкуство от нашето читалище. Едно е сигурно - самодеецът е човек, който има дух. И този дух го съхранява и превежда по трудния път на твореца! Благодаря на всички вас, за които най-голямата награда са аплодисментите в залата и радостта в очите на хората.ИЗВОДИ: Отчитаме, че постигнатото не е малко. Може и има възможност да се работи за още по добри резултати. Утвърждава се мястото на читалището като обществено значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили.Съгласно ЗНЧ читалището представя ежегодно пред кмета на общината и общинския съвет доклад за осъществените читалищни дейности в изпълнение годишната програма за дейността си и за изразходваните средства , който се приема от общото събрание.

# Това е отчетът на нашето читалище за изминалата календарна година. Това са искрите на огъня запален преди 91 години и възкресихме през 2018 година и да носи достойно своето име „НЧ „СВЕТЛИНА-1929”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалището е всичко това с едничката заветна цел – да направим по красив делника и да изпълним със съдържание празника на местната ни общност Благодаря за вниманието!

#  ПРЕДСЕДАТЕЛ: Веса Г. Христова ………………………………..

 СПИСЪК НА ЧИТАЛИЩНОТО НАСТОЯТЕЛСТВО ПРИ

 Н Ч „ СВЕТЛИНА „ с. Черепово общ. Харманли

 Председател: Веса Господинова Христова

 Членове ; 1. Георги Петров Богданов

 2. Марийка Танчева Нейкова

 СПИСЪК НА ПРОВЕРИТЕЛНАТА КОМИСИЯ ПРИ

 Н Ч „ СВЕТЛИНА „ с. Черепово общ. Харманли

 Членове : 1. Деяна Господинова Моллова

 2. Минка Миткова Кънева

 3. Кремена Атанасова Кьосева